《云中曲八首 其八》
明代·卢楠

白马青裘海上来，自言家住古秦淮。封侯未遂为人下，沙漠横行恐见猜。

作者简介：大名府浚县人，字少楩，一字子木。国子监生。才高，好使酒骂座。工古文，不喜为八股，故屡试不利。负才忤知县，被诬杀人，系狱数年。谢榛为奔走京师诉冤，及知县易人，始获平反。终以积习难改，落魄卒。有《蠛蠓集》。